Авеню (поп-дует)
Авеню е български мъжки поп дует, създаден в София през 1989 г. Представен е от Боби (Борислав) Иванчев (р. 9 август 1966) – вокал и автор на музиката и Заки (Велизар) Соколов (р. 11 март 1967) – вокал и автор на текстовете. Авеню е първата попаднала дума пред очите на Заки и Боби, ненуждаеща се от превод. Най-големият им хит е песента „Бягство“. През 2009 година, по случай двадесетгодишнината си, дуетът издава музикална антология. Тя включва вече познатите песни в нови аранжименти, както и напълно новата песен „Завръщане“.

Дебютен албум 
Предхожда се от клип на пилотния сингъл „Живели ли сме някога преди“ през 1994 г. С пускането в продажба на албума „Въпроси“ през 1995 г. е представен клипът към втория сингъл в него – баладата „Бягство“. Песента влиза в радиокласациите и остава в тройката на най-добрите хитове в България за 1995 г. Клипът се задържа в телевизионните класации и през 1996 г. общо 56 седмици.

Мюзикъл „Бягство“ 
През 2017 г. се поставя спектакъл по музиката на дуета, с либрето на Левена Филчева, на сцената на Музикалния и балетен център. В програмата на музикалния фестивал за опера и балет в Стара Загора присъства представянето на мюзикъла на 29 ноември, 2017 от Държавен музикален театър Стефан Македонски

Дискография

Студийни албуми 
 „Въпроси“ (1995, преиздаден през 1996 г.);
 „Лабиринт“ (1997), студио „Бел Епок“;
 „Авеню“ (2002);
 „Безвремие“ (2018).

Компилации 
 „Ремикси“ (1999);
 „Антология“ – двоен албум (2009).

Сингли 
 „Живели ли сме някога преди“ (1994 г.);
 „Бягство“ (1995 г.).

Награди 
 „Лабиринт“ – албум на годината от класацията „7+7“ на БНР, 1997.

Източници 

Български поп групи
Български момчешки групи
Български поп дуети
Основани в България през 1989 година